Monelmetall

Monelmetall (ka monel) on niklisulam, mis sisaldab harilikult umbes 30% vaske, 2–3% rauda ja 1–2% mangaani.
Võib sisaldada ka kuni 4% alumiiniumi või kuni 5% räni.

Monel sai nime USA töösturi Ambrose Monelli järgi.

Monel on hea korrosioonikindlusega. Tal on head mehaanilised omadused.
Kasutatakse peamiselt laevaehituses ning keemia-, nafta-, toiduaine-, ja tekstiilitööstuse seadmete valmistamiseks.

Sulamid